हामी सर्वसम्मत रुपमा उम्मेदवार छान्ने प्रयासमा थियौं र त्यो सफल पनि भएको छ । सबैभन्दा पहिले नै हामीले क्याम्पसमा कमाण्डर तोक्यौं र अरु संगठनभन्दा पहिले नै सबैजसो क्याम्पसमा सभापतिको उम्मेदवार छान्यौं । यो जुन गतिले अघि बढीरहेका छौं त्यो पनि एउटा राम्रो पाटो हो । नेपाल विद्यार्थी संघ र अनेरास्ववियुले अहिलेसम्म पनि आफ्नो प्रष्ट मार्गचित्र तयार गर्न सकेका छैनन् । उनीहरुबीच अझै पनि विवाद छ । उम्मेदवार कसलाई बनाउने भन्ने विषयमा ठुलै लडाई चल्न थालेको छ । विद्यार्थीको साझा थलोलाई बदनाम गर्ने काम कतैबाट हुन्छ भने त्यो हामीलाई मान्य हुनेछैन । स्ववियुको अस्तित्वमा नै आँच आउने खालका पनि कतिपय कुराहरु पछिल्लो समयमा आएका छन् । लामो समयदेखि निर्वाचन नभएको हुँदा यो अवसरलाई हामीले लिन सक्नुपर्छ । यदी यो मौका पनि गुमाइयो भने अनन्तकालसम्म निर्वाचन नभएर स्ववियुको अस्तित्व नै रहने कि नरहने भन्ने प्रश्न चिन्ह खडा हुनसक्छ ।
